Source: https://www.skalite.sk/aktuality/prispevok-na-podporu-zamestnavania-uchadzacov-o-zamestnanie-v-odvetvi-polnohospodarstva-1646sk.html
Timestamp: 2020-08-06 22:04:00+00:00

Document:
Aktuality - Príspevok na podporu zamestnávania uchádzačov o zamestnanie v odvetví poľnohospodárstva - Oficiálné stránky obce Skalité
Aktuality - Príspevok na podporu zamestnávania uchádzačov o zamestnanie v odvetví poľnohospodárstva
Dnes je piatok, 7.8.2020, 0:04:00
TÝŽDEŇ: 1625
CELKOM: 1185831
Príspevok na podporu zamestnávania...
Príspevok na podporu zamestnávania uchádzačov o zamestnanie v odvetví poľnohospodárstva
UPSVaR Čadca informuje zamestnávateľov v oblasti poľnohospodárstva o novom projekte.
Príspevok na podporu zamestnávania uchádzačov o zamestnanie
v odvetví poľnohospodárstva
V rámci projektu „Projekt na podporu zamestnávania uchádzačov o zamestnanie v odvetví poľnohospodárstva“ úrad môže poskytnúť príspevok na podporu vytvárania pracovných miest pre uchádzačov o zamestnanie (ďalej len „UoZ“), najmä dlhodobo nezamestnaných UoZ (ďalej len „DN UoZ“) a UoZ bez vzdelania a s nízkym vzdelaním v odvetví poľnohospodárstva.
Zamestnávatelia podľa § 3 zákona o službách zamestnanosti.
O finančný príspevok môžu požiadať:
Zamestnávatelia v odvetví poľnohospodárstva, pôsobiaci výhradne podľa SK NACE Rev. 2 v triede A – podtriedy:
01.1 Pestovanie netrvácnych plodín,
01.2 Pestovanie trvácnych plodín,
01.61 Služby súvisiace s pestovaním plodín,
01.62 Služby súvisiace s chovom zvierat,
01.63 Služby súvisiace so zberom úrody.
Finančné príspevky budú poskytnuté podnikateľským subjektom, resp. subjektom, ktoré sú v rámci svojej činnosti zapojené do hospodárskej činnosti a sú pomocou poskytnutou v súlade so zákonom o službách zamestnanosti, projektom a príslušnými platnými schémami štátnej pomoci:
- Schéma pomoci de minimis na podporu zamestnanosti v odvetví poľnohospodárskej prvovýroby č. 7/2015 v platnom znení,
- Schéma štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov so zdravotným postihnutím SA.40975 (2015/X) v platnom znení.
V prípade poskytnutia finančného príspevku podľa Schémy DM č. 7/2015:
UoZ podľa § 6 zákona o službách zamestnanosti, vedený v evidencii UoZ minimálne 3 mesiace,
znevýhodnený uchádzač o zamestnanie (ďalej len ,,ZUoZ) podľa § 8 ods. 1 písm. d), vedený v evidencii UoZ minimálne 3 mesiace,
ZUoZ podľa § 8 ods. 1 písm. c).
V prípade poskytnutia finančného príspevku podľa Schémy SA.40975 (2015/X):
ZUoZ je v zmysle tohto projektu každá osoba, ktorá:
a) počas prechádzajúcich šiestich mesiacov nemala pravidelné platené zamestnanie; alebo
b) je vo veku 15 až 24 rokov; alebo
c) nedosiahla vyššie stredoškolské alebo odborné vzdelanie (Medzinárodná štandardná klasifikácia vzdelania 3) alebo osoba, ktorá pred menej než dvoma rokmi ukončila povinnú školskú dochádzku a ktorá predtým nezískala svoje prvé pravidelne platené zamestnanie; alebo
d) je staršia ako 50 rokov; alebo
e) žije ako osamelá dospelá osoba s jednou odkázanou osobou alebo s viacerými odkázanými osobami; alebo
f) pracuje v odvetví alebo povolaní v členskom štáte, kde je rodová nerovnosť najmenej o 25% vyššia ako priemerná rodová nerovnosť vo všetkých hospodárskych odvetviach daného členského štátu, a patrí do takejto menšinovej rodovej skupiny; alebo
g) je členom etnickej menšiny v rámci členského štátu a ktorá musí rozvíjať svoje jazykové, odborné znalosti alebo budovať profil pracovných skúseností za účelom zlepšenia svojich možností získať stabilné zamestnanie.
Značne znevýhodnený UoZ je každá osoba, ktorá:
a) počas najmenej 24 mesiacov nemala pravidelne platené zamestnanie; alebo
b) počas najmenej 12 mesiacov nemala pravidelne platené zamestnanie a patrí do jednej z kategórií b) až g) uvedených vo vymedzení „znevýhodnený zamestnanec“
UoZ so zdravotným postihnutím je každá osoba, ktorá:
a) je uznaná za osobu so zdravotným postihnutím v súlade s právnymi predpismi SR1; alebo
b) má dlhodobé telesné, duševné, intelektuálne alebo zmyslové postihnutie (postihnutia), ktoré v súčinnosti s rôznymi prekážkami môže brániť k jej plnému a účinnému zapojeniu do pracovného prostredia na rovnakom základe s ostatnými pracovníkmi.
UoZ môže byť do projektu zaradený aj opakovane.
Poskytovanie mesačného finančného príspevku na podporu vytvárania pracovných miest podľa § 54 ods. 1 písm. b) zákona o službách zamestnanosti na úhradu preddavkov na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové sporenie platených zamestnávateľom a zamestnancom.
Charakteristika podporovaného vytvoreného miesta
Pracovný pomer môže byť dohodnutý najmenej v rozsahu polovice ustanoveného týždenného času:
na dobu určitú (1 mesiac, 2 mesiace, 3 mesiace, 4 mesiace, 5 mesiacov, 6 mesiacov),
Po uplynutí doby podporovania nie je zamestnávateľ povinný pracovné miesto udržať.
Príspevok sa poskytuje mesačne, najdlhšie po dobu 6 mesiacov na úhradu preddavkov na poistné na povinné verejné zdravotné poistenie, poistného na sociálne poistenie a povinných príspevkov na starobné dôchodkové sporenie platené zamestnávateľom a zamestnancom, najviac vo výške poistného vypočítaného z priemernej mzdy zamestnanca v hospodárstve Slovenskej republiky za rok 2019.
Výška finančného príspevku na jedného zamestnanca je pre rok 2020 maximálne vo výške 530,69 €/mesiac, z toho:
výška príspevku na odvody zamestnávateľa maximálne vo výške 384,37 €/mesiac
výška príspevku na odvody zamestnanca maximálne vo výške 146,32 €/mesiac
Výška príspevku zodpovedá pracovnému pomeru dohodnutému na ustanovený týždenný pracovný čas. Ak je pracovný pomer dohodnutý na kratší čas, výška finančného príspevku sa pomerne kráti.
Príspevok, ktorý bude poskytnutý zamestnávateľovi na odvody platené zamestnancom, je zamestnávateľ povinný vyplatiť zamestnancovi mesačne pozadu spolu so mzdou v termíne určenom na výplatu mzdy.
Finančný príspevok, ktorý zamestnávateľ vyplatí zamestnancom, za odvody platené zamestnancom podľa § 9 ods. 2 písm. d) zákona o daní z príjmov nepodlieha dani z príjmu.
Výška príspevku stanovená v dohode sa po celú dobu trvania záväzku nevalorizuje (nemení sa).
Príspevok sa neposkytuje na podporu pracovného miesta zamestnanca, na ktorého zamestnávanie alebo udržanie bol na to isté obdobie poskytnutý iný príspevok v rámci iných nástrojov AOTP.
Projekt sa realizuje od 6/2020 do 12/2020.
Bližšie informácie a tlačivá získate v kancelárii č.d.305, Mgr. Michaela Gončárová,
tel. č.: +421/41 244 88 22
e-mail: Michaela.Goncarova@upsvr.gov.sk
Posledná aktualizácia: 27. 7. 2020 16:18

References: § 3
 § 6
 § 8
 § 8
 § 54
 § 9